b'\n_START_ARTICLE_\nOdbor voja\xc5\xa1kega \xc5\xa1taba (OZN)\n_START_SECTION_\nZakonodaja\n_START_PARAGRAPH_\nOdbor voja\xc5\xa1kega \xc5\xa1taba je edini podrejeni organ OZN, ki je izrecno omenjen v Ustanovni listini OZN in sicer v 45., 46. in 47. \xc4\x8dlenih 7. poglavja:_NEWLINE_45. \xc4\x8dlen_NEWLINE_Da bi Organizacijo zdru\xc5\xbeenih narodov usposobili za izvajanje nujnih voja\xc5\xa1kih ukrepov, naj njeni \xc4\x8dlani vzdr\xc5\xbeujejo lastne oddelke zra\xc4\x8dnih sil, ki bi se mogle takoj uporabiti za izvr\xc5\xa1itev zdru\xc5\xbeene meddr\xc5\xbeavne prisilne akcije. Mo\xc4\x8d in stopnjo pripravljenosti teh oddelkov ter na\xc4\x8drte za njihovo zdru\xc5\xbeeno akcijo dolo\xc4\x8di Varnostni svet s pomo\xc4\x8djo Odbora voja\xc5\xa1kega \xc5\xa1taba v mejah, dolo\xc4\x8denih s posebnim dogovorom ali s posebnimi dogovori, omenjenimi v 43. \xc4\x8dlenu._NEWLINE_46. \xc4\x8dlen_NEWLINE_Na\xc4\x8drte za uporabo oboro\xc5\xbeene sile izdela Varnostni svet s pomo\xc4\x8djo Odbora voja\xc5\xa1kega \xc5\xa1taba._NEWLINE_47. \xc4\x8dlen_NEWLINE_Ustanavlja se Odbor voja\xc5\xa1kega \xc5\xa1taba z nalogo, da svetuje in pomaga Varnostnemu svetu v vseh vpra\xc5\xa1anjih, ki se nana\xc5\xa1ajo na voja\xc5\xa1ke potrebe Varnostnega sveta za ohranitev mednarodnega miru in varnosti, na uporabo sil, ki so mu dane na razpolago, in na poveljevanje tem silam, na reguliranje oboro\xc5\xbeevanja in na morebitno razoro\xc5\xbeitev. Odbor voja\xc5\xa1kega \xc5\xa1taba sestavljajo na\xc4\x8delniki \xc5\xa1tabov stalnih \xc4\x8dlanov Varnostnega sveta ali njihovi zastopniki. Odbor povabi slehernega \xc4\x8dlana Zdru\xc5\xbeenih narodov, ki ni v njem stalno zastopan, naj se mu pridru\xc5\xbei, br\xc5\xbe ko u\xc4\x8dinkovito spolnjevanje Odborovih nalog terja sodelovanje tega \xc4\x8dlana pri delu Odbora. Odbor voja\xc5\xa1kega \xc5\xa1taba je podrejen Varnostnemu svetu in odgovoren za strate\xc5\xa1ko vodstvo vseh oboro\xc5\xbeenih sil, danih na razpolago Varnostnemu svetu. Vpra\xc5\xa1anja glede poveljevanja takim silam se uredijo kasneje. Odbor voja\xc5\xa1kega \xc5\xa1taba sme z dovoljenjem Varnostnega sveta in po posvetu z ustreznimi regionalnimi ustanovami ustanoviti regionalne pododbore.\n_START_SECTION_\nZgodovina\n_START_PARAGRAPH_\n26. junija 1945 so v San Franciscu (Kalifornija, ZDA) podpisali Ustanovno listino, s \xc4\x8dimer je bil odbor formalno ustanovljen. Prva resolucija Varnostnega sveta je odboru naro\xc4\x8dila, da pri\xc4\x8dne delovati 1. februarja 1946. A po 28 mesecih je odpor 2. julija 1948 poro\xc4\x8dal Varnostnemu svetu, da je bil nezmo\xc5\xbeen izpolniti svoj mandat, pri \xc4\x8demer je vseh pet stalnih \xc4\x8dlanic podalo svoje poro\xc4\x8dilo o vzrokih nedelovanja. Ta pat pozicija (zaradi hladne vojne) je trajala vse do leta 1990, ko je odbor koordiniral pomorsko akcijo proti Iraku v skladu z Resolucijo VS OZN 665. Kljub uspe\xc5\xa1nemu delovanju pa odbor potem nikoli ni bil ve\xc4\x8d aktiviran.\n_START_SECTION_\nOrganizacija\n_START_PARAGRAPH_\nOdbor sestavljajo stalni voja\xc5\xa1ki predstavniki petih stalnih \xc4\x8dlanih VS OZN, ki se sestanejo na vsake dva tedna na sede\xc5\xbeu OZN v New Yorku. Stalnega voja\xc5\xa1kega predstavnika ZDA imenuje predsednik ZDA (po nasvetu in soglasju Senata ZDA), pri \xc4\x8demer izbira iz zastavnih \xc4\x8dastnikov Kopenske vojske ZDA, Vojne mornarice ZDA, Korpusa mornari\xc5\xa1ke pehote ZDA in Vojnega letalstva ZDA, ki imajo \xc4\x8din generalporo\xc4\x8dnika oz. viceadmirala._NEWLINE_Po potrebi pa se lahko sestankov odbora udele\xc5\xbeijo tudi drugi (voja\xc5\xa1ki) predstavniki dr\xc5\xbeav \xc4\x8dlanic OZN, kjer naj bi delovale mirovne misije OZN.'